CELEX: 62014CN0108
Language: da
Date: 2014-03-06 00:00:00
Title: Sag C-108/14: Anmodning om præjudiciel afgørelse indgivet af Bundesfinanzhof (Tyskland) den 6. marts 2014 — Beteiligungsgesellschaft Larentia + Minerva mbH & Co. KG mod Finanzamt Nordenham

26.5.2014   
            
            
               DA
            
            
               Den Europæiske Unions Tidende
            
            
               C 159/12
            
         Anmodning om præjudiciel afgørelse indgivet af Bundesfinanzhof (Tyskland) den 6. marts 2014 — Beteiligungsgesellschaft Larentia + Minerva mbH & Co. KG mod Finanzamt Nordenham
   (Sag C-108/14)
   2014/C 159/16
   Processprog: tysk
   
      Den forelæggende ret
   
   Bundesfinanzhof
   
      Parter i hovedsagen
   
   
      Sagsøger: Beteiligungsgesellschaft Larentia + Minerva mbH & Co. KG
   
      Sagsøgt: Finanzamt Nordenham
   
      Præjudicielle spørgsmål
   
   
               1)
            
            
               Efter hvilken beregningsmetode skal et holdingselskabs (forholdsmæssige) fradrag af indgående afgift på indgående ydelser i forbindelse med tilvejebringelse af kapital til erhvervelse af andele i datterselskaber beregnes, når holdingselskabet senere (som påtænkt fra start) leverer forskellige afgiftspligtige tjenesteydelser til disse selskaber?
            
         
               2)
            
            
               Er bestemmelsen i artikel 4, stk. 4, andet afsnit, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter (1) til hinder for nationale bestemmelser, hvorefter (for det første) kun en juridisk person — og derimod ikke et personselskab — kan indlemmes i en anden skattepligtigs virksomhed (såkaldt »Organträger«), og hvorefter det (for det andet) kræves, at den pågældende juridiske person finansielt, økonomisk og organisatorisk (idet der består et over- og underordnelsesforhold) »er indlemmet i »Organträgerens« virksomhed«?
            
         
               3)
            
            
               Såfremt det andet spørgsmål besvares bekræftende: kan en skattepligtig person påberåbe sig artikel 4, stk. 4, andet afsnit, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter direkte?
            
         
      (1)  EFT L 145 s. 1